
Na delu pruge obrađenom ovim Idejnim projektom nalazi se sedam objekata u kojima su projektovane mašinske instalacije. Radi se o SS i TK objektima u Cerovcu i Cvetojevcu, železničkoj stanici u Sobovici, koji se nalaze duž pruge i radioničkoj hali, EVP (elektrovučnoj podstanici), trafo stanici i zgradi za zaposlene, koje se nalaze koncentrisani u sklopu Radioničkog kompleksa. U ovim objektima su predviđene instalacije grejanja, hlađenja i ventilacije koje zadovoljavaju potrebe instalisane tehnologije a i ostvaruju uslove za boravak ljudi u objektima gde je prisustvo ljudi predviđeno. 

Ova dva objekta su ista po arhitekturi i po instalisanoj tehnološkoj opremi, ali zbog različite orijentacije, gubici i dobici su različiti za iste prostorije. U odnosu na disipaciju od tehnološke opreme razlika u dobicima nije značajna, tako da je izabrana oprema, za oba objekta, ista. 
U dve od tri prostorije objekata smeštena je tehnološka oprema koja radi neprekidno, tokom cele godine i zahteva konstantnu temperaturu u prostoru, nezavisno od spoljne temperature. Zbog toga je projektovana oprema sa 100% rezervom i automatikom koja se stara da uređaji rade isto vreme i time uvek budu u radnom stanju i da se, prilikom eventualnog, kvara radnog uređaja, automatski uključuje rezervni. Kako rashladni uređaji moraju da rade tokom cele godine, izabrani su oni koji mogu da hlade i pri spoljnoj temperaturi od     -15°C.
Podaci o disipaciji tehnološke opreme su preuzeti iz projekta SS i TK instalacija i korišćeni su za izbor rashladne opreme.
U prostorijama 1 (TK i SS prostorija) i 2 (Napojna prostorija) održava se temperatura od 24±2°C. U prostoriji 1 potrebnu temperaturu održavaju klima ormani (radni i rezervni) koji uzimaju topao vazduh sa vrha, hlade ga i izbacuju iznad poda. Spoljne jedinice klima ormana nalaze se na trotoaru iza objekata. Projektovani klima ormani obrzbeđuju potrebno hlađenje prostora. Zbog toga što dobici tehnološke opreme prevazilaze gubitke u prostoriji 1, projektovani klima ormani nemaju mogućnost grejanja. U prostoriji 2 potrebnu temperaturu održavaju invertorski split sistemi (radni i rezervni). Kako tehnološka oprema nema konstantnu disipaciju, izabrani split sistemi mogu da rade i u režimu hlađenja i u režimu grejanja. Unutrašnje jedinice su smeštene na zidu, pod plafonom, a spoljne na najbližem spoljnom zidu. Kondenzat od unutrašnjih jedinica se vodi sa padom, plastičnim cevima, do najbliže olučne vertikale.
U prostoriji 3 (Akubaterije) je predviđena prirodna ventilacija. Vazduh ulazi kroz rešetku na dnu spoljnih vrata a izlazi kroz rešetku smeštenu na zidu, pod plafonom. Da bi se izbeglo da u prostoriji bude temperatura ispod 0°C, u njoj je predviđen električni uljni radijator.

Zgrada železničke stanice u Sobovici je predviđena za smeštaj tehnološke opreme, za upravljanje delom pruge i za boravak putnika. Zbog toga je stanica podeljena na tri celine koje će se različito tretirati. 
U celini, koju čine prostorije 14 (Napojna i aku baterije), 15 (Prostorija za TK) i 16 (SS prostorija), održava se, tokom cele godine temperatura od 24±2°C a grejanje i hlađenje je predviđeno invertorskim split sistemima. U svakoj prostoriji su predviđene radna i 100% rezervna jedinica sa potrebnom automatikom koja obezbeđuje da se, prilikom eventualnog, kvara radnog uređaja, automatski uključuje rezervni. Unutrašnje jedinice su smeštene na zidu, pod plafonom, a spoljne na najbližem spoljnom zidu. Kondenzat od unutrašnjih jedinica se vodi sa padom, plastičnim cevima, do najbliže olučne vertikale. Kako rashladni uređji moraju da rade tokom cele godine, izabrani su oni koji mogu da hlade i pri spoljnoj temperaturi od -15°C.
Podaci o disipaciji tehnološke opreme su preuzeti iz projekta SS i TK instalacija i korišćeni su za izbor rashladne opreme.
Sledeću celinu čine prostorije 01 (Soba za otpravnike), 02 (Vetrobran), 03 (predprostor), 04 (WC) i 05 (Kancelarija šefa stanice). Kako se radi o prostorijama različite namene i uslovi koje treba zadovoljiti u njima su različiti. Prostorija 01 se u letnjem periodu hladi na 26°C a u zimskom greje na 20°C inertorskim split sistemima. U prostoriji su predviđene radna i 100% rezervna jedinica sa potrebnom automatikom koja obezbeđuje da se, prilikom eventualnog, kvara radnog uređaja, automatski uključuje rezervni. Prostorija 05 se u letnjem periodu hladi na 26°C a u zimskom greje na 20°C invertorskim split sistemom. U prostoriji je predviđena samo radna jedinica. Unutrašnje jedinice su smeštene na zidu, pod plafonom, a spoljne na najbližem spoljnom zidu. Kondenzat od unutrašnjih jedinica se vodi sa padom, plastičnim cevima, do najbliže olučne vertikale ili do sifona umivaonika u prostoriji 03.
Prostorije 02, 03 i 04 se greju na 16°C elktričnim konvektorima smeštenim u prostorijama 02 i 03. Za ventilaciju prostorija 03 i 04 predviđen je plastični aksijalni ventilator sa tajmerom. Ventilator vazduh izbacuje kroz plafon i krov. Ventilator se uključuje prekidačem za svetlo a isključuje, preko tajmera, nekoliko minuta (vreme se može podesiti) posle gašanja svetla. Nadoknada izvučenog vazduha je kroz procepe ispod vrata.
Treću celinu čini prostorija 6 (Čekaonica) i prostorije sanitarnog čvora. U zimskom periodu, čekaonica se greje na 20°C električnim konvektorima. Prostorije sanitarnog čvora se, takođe greju električnim konvektorima, na 16°C. Ventilacija je rešena sa dva ventilatora, koji su smešteni pod plafonom i koji, kroz lakopodizne žaluzine, na zadnjoj fasadi zgrade, izbacuju vazduh napolje. Ventilatore uključuje osoblje železničke stanice kada za to ima potrebe. Nadoknada izvučenog vazduha u sanitarne prostore ulazi kroz strelaste rešetke, predviđene na ulaznim vratima.

Tehnički opis  1
za izgradnju pruge sa priklјučcima i pripadajućim delovima matičnih industrijskih koloseka za radnu zonu Sobovica i za fabrički kompleks u Lužnicama

